                             højesterets dom
                       afsagt torsdag den 15. december 2011
sag 174/2010
(2. afdeling)
a
(advokat jørn qviste)
mod
skatteministeriet
(kammeradvokaten ved advokat bodil søes petersen)
i tidligere instans er afsagt dom af østre landsrets 20. afdeling den 11. juni 2010.
i pådømmelsen har deltaget fem dommere: peter blok, per walsøe, lene pagter kristensen,
marianne højgaard pedersen og henrik waaben.
påstande
appellanten, a, har påstået frifindelse, subsidiært frifindelse mod betaling af et mindre beløb
end påstået af skatteministeriet.
indstævnte, skatteministeriet, har påstået stadfæstelse.
subsidiært har skatteministeriet nedlagt påstand om, at a skal
1) anerkende, at den del af det i 2002 udbetalte forskud, der modsvares af en formindskelse af
hendes mors, b’, rentenydelsesret i henhold til testamente af 9. december 1943, skal anses for
en gave fra b, og
2) indgive gaveanmeldelse vedrørende denne gave samt anerkende, at denne anmeldelse
burde være indgivet senest den 1. maj 2003.
                                               - 2 -
supplerende sagsfremstilling
det er oplyst, at b døde i maj 2011.
i et brev af 1. november 2011 til as advokat, advokat jørn qviste, skrev mrs. e. dale,
barcleys wealth, som trustee bl.a.:
       ”on the death of mrs b, the capital value of the trust is added to the value of her
       personal estate and the capital value of any other relevant trusts in which she had an
       interest. the available inheritance tax allowance, which needs to be clarified, will then
       be deducted and the remaining funds become subject to inheritance tax at 40%. this
       statement is made on the understanding that mrs b had a uk domicile/residency for tax
       purposes.”
højesterets begrundelse og resultat
som beskrevet af landsretten havde b en vis adgang til at råde over trustkapitalen dels ved
testamente, dels – i form af vetoret – i levende live. højesteret tiltræder, at hun på denne
baggrund måtte anses for ejer af trustkapitalen i dansk afgiftsmæssig henseende.
med denne bemærkning og i øvrigt af de grunde, der er anført af landsretten, stadfæster
højesteret dommen.
                                      thi kendes for ret:
landsrettens dom stadfæstes.
i sagsomkostninger for højesteret skal a betale 75.000 kr. til skatteministeriet.
de idømte sagsomkostningsbeløb skal betales inden 14 dage efter denne højesteretsdoms
afsigelse og forrentes efter rentelovens § 8 a.
